আগামী ২৪ ঘন্টায় শহরে বজায় থাকবে শীতের প্রভাব!

ওয়েব ডেস্ক : কলকাতা (Kolkata) ও সংলগ্ন এলাকায় আগামী ২৪ ঘন্টায় বজায় থাকবে শীতের (Winter) প্রভাব। সোমবার বিকালে আবহাওয়ার আপডেটে এমনটাই জানাল হাওয়া অফিস (Weather Office)। সঙ্গে জানানো হয়েছে, মঙ্গলবার সকালের দিকে কুয়াশার দাপট দেখা যেতে পারে। তবে দুপুরের পর আকাশ পরিস্কার হয়ে যাবেই বলে জানানো হয়েছে।

হাওয়া অফিস তাদের পূর্বাভাসে জানিয়েছে, আগামী ২৪ ঘন্টায় শহরের তাপমাত্রা সর্বোচ্চ থাকতে পারে ২১ ডিগ্রি সেলসিয়াসের আশেপাশে। আর সর্বনিম্ন তাপমাত্রা (Tempreture) থাকতে পারে ১৩ ডিগ্রি সেলসিয়াসের কাছাকাছি। হাওয়া অফিস জানিয়েছে, এদিন কলকাতায় সর্বোচ্চ তাপমাত্রা রেকর্ড করা হয়েছে ১৮.২ ডিগ্রি সেলসিয়াস। যা স্বাভাবিকের তুলনায় ৭.২ ডিগ্রি কম। অন্যদিকে সর্বনিম্ন তাপমাত্রা রেকর্ড করা হয়েছে ১৩.৫ ডিগ্রি সেলসিয়াস। যা স্বাভিকের তুলনায় ০.৩ ডিগ্রি কম। এদিন শহরের বাতাসে আর্দ্রতার মাত্রাও তুলনামূলক বেশি ছিল। এদিন সর্বোচ্চ আপেক্ষিক আদ্রতা ছিল ৯১ শতাংশ। সর্বনিম্ন ছিল ৭১ শতাংশ।

আরও খবর : গঙ্গাসাগর নিয়ে বিরাট ঘোষণা মুখ্যমন্ত্রীর

অন্যদিকে, শহরে আপাতত বৃষ্টির কোনও সম্ভাবনা নেই বলেই জানানো হয়েছে। ২৮ ডিসেম্বর বিকেল থেকে ২৯ ডিসেম্বর বিকেল পর্যন্ত কোনও বৃষ্টিপাত হয়নি বলেই জানিয়েয়েছে হাওয়া অফিস। মঙ্গলবারেও বৃষ্টির কোনওরকম সম্ভাবনা নেই বলে জানাচ্ছে হাওয়া অফিস। ফলে শীতের আমেজে সকাল–সন্ধ্যায় ঠান্ডা অনুভূত হলেও দিনের বেলায় আবহাওয়া তুলনামূলকভাবে মনোরম থাকবে।

আগামী ৩–৪ দিন, অর্থাৎ ১ জানুয়ারি পর্যন্ত শহরের সর্বনিম্ন ও সর্বোচ্চ তাপমাত্রায় বড় পরিবর্তনের সম্ভাবনা নেই। তবে উত্তর-পশ্চিম ভারতে নতুন করে পশ্চিমী ঝঞ্ঝা ঢুকলে, আগামী সপ্তাহ থেকে কলকাতা-সহ দক্ষিণবঙ্গে পারদ ২–৩ ডিগ্রি বাড়তে পারে। এদিকে দক্ষিণবঙ্গের সব জেলাতেই আগামী চার দিন সকালের দিকে হালকা থেকে মাঝারি কুয়াশার সম্ভাবনা। উত্তরবঙ্গে গোটা সপ্তাহ জুড়েই তাপমাত্রার বিশেষ হেরফের নেই। দার্জিলিঙে বরফ পড়ার সম্ভাবনাও তৈরি হয়েছে। আগামী ২–৩ দিন সকালের দিকে ঘন কুয়াশার আশঙ্কা রয়েছে। দার্জিলিং, কোচবিহার ও উত্তর দিনাজপুরে জারি হলুদ সতর্কতা।